کانکنی کی وزارت
کان کنی سے متعلق وزراء کی قومی کانفرنس معدنیات کے شعبہ میں ‘آتم نربھر ’بنانے اور پائیدار کان کنی کو فروغ دینے کی سمت ایک اوراہم قدم ہے
کان کنی کے وزراء کی قومی کانفرنس کا افتتاح کان کنی کوئلے اور پارلیمانی امور کے عزت مآب وزیر جنا ب پرہلاد جوشی نے کیا
کوئلے،کان کنی اور پارلیمانی امور کے وزیر جناب پرہلاد جوشی نے جمعہ کو حیات حیدرآباد میں کان کنی سے متعلق وزرا ء کی قومی کانفرنس کا افتتاح کیا۔مذکورہ کانفرنس 10 ستمبر 2022 تک گچی باؤلی حیات حیدرآبا د میں جاری رہے گی۔ کان کنی سے متعلق وزراء کی قومی کانفرنس معدنیات کے شعبہ میں ‘آتم نربھر ’بنانے اور پائیدار کان کنی کو فروغ دینے کی سمت ایک اوراہم قدم ہے۔
اس تقریب میں 11 ریاستوں کے کان کنی کے وزراء پرنسپل سکریٹری ،خصوصی سکریٹریصاحبان اور 19 ریاستوں اور مرکز کے زیر انتظام علاقوں کے ڈی جی ایمز، ڈی ایم جیز کے ساتھ ساتھ کانوں کی وزارت، کوئلے کی وزارت اور اسٹیل کی وزارت کے اہلکاروں نیز کوئلے ،کان کنی اور اسٹیل کی وزارت کے14 سی پی ایس ایز سے سی ایم ڈیز اور نوٹیفائی کی گئی دریافت سے متعلق 10 ایجنسیوں کے سربراہان نے اس تقریب کو اعزاز بخشا۔
مرکزی حکومت نے اس شعبے میں کاروبار کرنے میں آسانی کو فروغ دینے کے لیے کئی اصلاحات متعارف کرائی ہیں۔ معدنی بلاکس کی دریافت میں سرمایہ کاروں کو بلاکس کی نیلامی میں مدد فراہم کی گئی ہے اور اس شعبے کو مزید مسابقتی بنایا گیا ہے تاکہ 7 سالوں میں معدنیات کی پیداوار میں 200 فیصد اضافہ کیا جا سکے۔کانفرنس کا موضوع حکمت عملی تیار کرنا اور یونین کی طرف سے لائی گئی نئی پالیسی اصلاحات کواس وقت زیادہ موثر بنانا ہے جب ہم امرت کال میں داخل ہو رہے ہیں۔آئندہ دہائیوں میں معدنیات کی عالمی مانگ کو پورا کرنے میں ملک میں معدنیات کی دریافت کے اہم کردار کو مدنظر رکھتے ہوئے،مرکزی حکومت نے کان کنی کی وزارت اور مختلف ریاستی حکومتوں کے درمیان تعلقات کو مضبوط بنانے اور حاصل کرنے کے لیے ضروری حکمت عملیوں پر تبادلہ خیال کرنے کے لیے کان کنی سے متعلق وزراء کی قومی کانفرنس کا انعقاد کیا ہے۔تاکہ2047 تک امرت کال میں کان کنی کے شعبے کے لیے طے کئے گئے اہداف کو حاصل کیا جاسکے۔
کانفرنس کے دوران، کان کنی کے وزیر نے ایک ڈیجیٹل پلیٹ فارم ‘دی مائننگ ایرینا’کا افتتاح کیا ۔ یہ ایک بات چیت سے متعلق پلیٹ فارم ہے جو لوگوں کو پہلی مرتبہ کے تجربے اور کانوں کی وزارت کے کام کاج کے بارے میں معلومات فراہم کرے گا۔یہ وزارت کے رول اور ذمہ داریوں،اس کی حصولیابیوں کے بارے میں بصیرت فراہم کرے گا اور وزارت سے منسلک دفاترسی پی ایس ایز اور خود مختار اداروں کا جائزہ بھی فراہم کرےگا ۔
کان کنی کے شعبے میں کی گئی کوششوں اور ریاستی حکومتوں کے ذریعہ  کے فنڈز کے موثر استعمال پر تبادلہ خیال کیا گیا۔ نیشنل منرل ایکسپلوریشن ٹرسٹ  مرکزی حکومت نے 14 اگست 2015 کو قائم کیا تھا۔ 28 مارچ 2021 کو کان کنی اور معدنیات سے متعلق  ایکٹ کی حالیہ ترامیم کے بعد ،این ایم ای ٹی اب ایک ‘‘غیر منافع بخش خود مختار ادارہ’’ ہے۔ این ایم ای ٹی نے اب تک 238 پروجیکٹوں کو منظوری دی ہے جس میں سے اب تک 132 پروجیکٹوں کے تعلق سے 513.85 کروڑ روپے کے اخراجات سے مکمل کیے گئے ہیں۔کان کنی کی وزارت نے اب تک دریافت سے متعلق 10 پرائیویٹ ایجنسیوں کو نوٹیفائی کیا ہے۔ دریافت سے متعلق نوٹیفائی کی گئی یہ ایجنسیاں نیشنل منرل ایکسپلوریشن ٹرسٹ سے فنڈنگ حاصل کرنے کی اہل ہوں گی۔این پی ای ایز کے نمائندوں نے بھی شرکاء سے بات چیت کی۔
معدنیات کے شعبے میں نیلامی کے عمل پر پریزنٹیشن نے اس بات کو اجاگر کیا کہ کس طرح نیلامی کے نظام میں شفافیت کو بہتر بنایا جائے نیز ریاستی حکومتوں کو آمدنی میں اضافہ کوبھی یقینی بنایا جائے۔ ایم ایم ڈی آر ایکٹ میں، بعد میں سال 2016، 2020 اور 2021 میں ترمیم کی گئی تھی جس کا مقصد معدنی پیداوار کو بڑھانا، ریاستی حکومتوں کی آمدنی میں اضافہ کرنا، روزگار پیدا کرنا اور کاروبار میں سہولت پیدا کرنا ہے۔ ایم ایم ڈی آر ایکٹ، 1957 میں،2015 میں ترمیم کے بعد سے، 10 ریاستوں میں اب تک 206 معدنیات سے متعلق بلاکس کی نیلامی ہو چکی ہے۔ان ترامیم کے ساتھ ہر سال نیلامی ہونے والے بلاکس کی تعداد میں 3 گنا اضافہ ہوا ہے جس کے نتیجے میں ریاستی حکومتوں کی آمدنی میں نمایاں اضافہ ہوا ہے اس میں ریاستی حکومتوں کے ذریعہ نیلامی کی موجودہ صورتحال بھی شامل ہے۔سات ریاستوں- کرناٹک، اڈیشہ، مدھیہ پردیش، چھتیس گڑھ، مہاراشٹر، آندھرا پردیش، گجرات نے اپنی معدنی صلاحیتوں اور متعلقہ سیکٹرکو درپیش چیلنجوں کوبھی پیش کیا۔
کانفرنس کے دوران 12 جولائی 2022 کو نئی دہلی میں منعقدہ کان کنی اور معدنیات سے متعلق چھٹی قومی کانکلیو میں، بہترین کارکردگی کا مظاہرہ کرنے والی ریاستوں کو دیئے گئے راشٹریہ کھنیج وکاس پرساکر ایوارڈز کی جھلکیاں بھی دکھائی گئیں۔اس سال کے اوائل میں ، کانوں کی وزارت نے مالی سال 20-2019 اور 21-2020سے شروع ہونے والے ہر سال کے لیے ملک میں معدنی پیداوار بڑھانے کے لیے کانوں کی دریافت ، نیلامی اور آپریشنلائزیشن یعنی کارروائی میں پہل کرنے والی ریاستوں کو ترغیب دینے کے لیے قومی سطح کے ‘راشٹریہ کھنیج وکاس پرسکار’ سے نوازاگیا تھا۔ مذکورہ ایوارڈز تین زمروں میں دئے گئے ، زمرہ – I میں لوہا، چونا پتھر اور باکسائٹ: زمرہ – II میں دیگر معدنیات، معمولی معدنیات، آئرن باکسائٹ اور چونے کے پتھر کے علاوہ معدنیات،نیز زمرہ III میں معمولی معدنیات جیسے مائس، گرینائٹ ، ماربل وغیرہ کے لئے ایوارڈز میں ٹرافی، تختی اور نقد انعامات دیا جانا شامل ہے۔ 3 کروڑ، 2 کروڑ اور 01 کروڑ کے نقد انعامات بالترتیب پہلے، دوسرے اور تیسرے انعام یافتگان کو دیے گئے۔ نقد انعام قومی ایوارڈ اور مراعات کی شکل میں جولائی 2022 میں دہلی میں کان کنی کی وزارت کے ذریعہ دیا گیا۔
کوئلہ کی وزارت 10 ستمبر 2022 کو اجلاس منعقد کرے گی۔ کوئلے کے شعبے میں اصلاحات اور ان کے اثرات، کوئلے کی کان کنی کے لیے زمین کے حصول، کول لاجسٹکس اور الاٹ شدہ کوئلے کی کانوں کے آپریشنلائزیشن پر بات چیت کی منصوبہ بندی کی گئی ہے۔
کان کنی سے متعلق وزرا کی قومی کانفرنس معدنیات کے شعبے کو ‘آتم نربھر’ بنانے اور پائیدار کان کنی کو فروغ دینے کی سمت میں ایک اوراہم قدم ہے۔خود کفالت کا یہ مقصد صرف اس وقت حاصل کیا جا سکتا ہے جب ریاستی حکومتیں اور مرکزی حکومت ایک دوسرے کے ساتھ قریبی تعاون سے کام کریں ۔یہ کانفرنس معدنی پیداوار کو بڑھانے اور امرت کال میں خود کفالت کے نشانے کو حاصل کرنے کے ہمارے مقصد کی سمت ایک اور قدم ہے۔